Covid-19 knip SA A-toer in Zim kort | Netwerk24
15 Junie 2021 17:45
Ryan Rickelton Foto: Gallo Images
Die kragmeting het Sondag begin, maar is nie Maandag voortgesit nie nadat alle sportaktiwiteite in die lig van die stygende getal Covid-19-gevalle in die buurland opgeskort is.
Zimbabwe Krieket (ZC) het Maandag 'n versoek aan die owerhede gerig om die wedstryd te voltooi. Dinsdag is verneem die wedstryd is toe afgelas.
Suid-Afrika se naasbestes het die eerste van die twee vierdagwedstryde met 'n beurt en 166 lopies gewen en het die eendagreeks vroeër met 3-1 beklink.
Ryan Rickelton het 'n baie goeie toer met die kolf beleef. Hy het sy 224 lopies in die vier eendagwedstryde met beurte van 109 en 92 in die twee meerdagwedstryde opgevolg. – Sportredaksie